### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. februar 2023 har vedtaget Magistratens foranstående indstilling af 30. januar 2023.

Venstres og Nye Borgerligs byrådsgrupper tog forbehold.

Malou Karlsen kunne ikke tiltræde indstillingen med følgende bemærkning: ”Malou Karlsen anbefaler, at der lyttes til de indsendte tilkendegivelser om en anden placering af skolen, om sikring af skoleveje og om ændret skoledistrikt. Jeg anbefaler, at der ikke bygges en skole, før skolevejen er sikker for børnene i hele skoledistriktet.

Jeg siger Nej til nedrivninger af boliger, nej til indgreb i [adresse], Ja til ny skole og fritidscenter placeret mere centralt i skoledistriktet, ja til grønne tage med ophold og solceller og ja til ny lokalplan, der inddrager pejlemærkerne i Politik for byudvikling og Natasha Henriksen.”

Magistratsafdelingen for Teknik og Miljø udarbejder notat.

###

Endelig vedtagelse af forslag til Lokalplan 1183 Ny folkeskole og fritidscenter ved byparken i [adresse] samt forslag til Tillæg nr. 120 til Kommuneplan 2017.

### Resume

Lokalplanområdet, der samlet set er ca. 2,8 ha stort, er ved planens udarbejdelse delvist ejet af Brabrand Boligforening og delvist kommunalt ejet, og beliggende i byzone.

Lokalplanen fastlægger områdets anvendelse til offentlige formål i form af skole, fritidscenter og lignende.

Lokalplanen gør det muligt at opføre op til 14.200 m2 etageareal til en ny folkeskole og fritidscenter.

Forslag til lokalplan med tilhørende kommuneplantillæg har været fremlagt i offentlig høring i 8 uger. Der er indkommet i alt 7 høringssvar i perioden.

I forlængelse heraf foreslås en række rettelser i forbindelse med den endelige vedtagelse. Det drejer sig om ændret indretning af parkeringsarealerne, ændret placering af tekniske installationer på tagene, samt præcisering af bestemmelserne ang. trafikstøj.

### Beslutningspunkter

Det indstilles, at

forslag til Lokalplan nr. 1183 vedtages endeligt (med de ændringer, der fremgår af indstillingens afsnit 5.5),

forslag til Tillæg nr. 120 til Kommuneplan 2017 vedtages endeligt (med de ændringer, der fremgår af indstillingens afsnit 5.5),

indsigelser besvares, som det fremgår af indstillingens afsnit 5.4.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-01-2023

Inger Nilsson: 7

Fremsendes til [adresse] med bemærkning, at Magistraten i mødet den 30. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 12. januar 2023.

Alvin Andersen og Ernst Lassen tog forbehold.

Rådmand Adam Thorsen og Naja Poulsen var forhindret i at deltage i sagens behandling.